b"\n_START_ARTICLE_\nRP (Complexitat)\n_START_SECTION_\nRelaci\xc3\xb3 amb d'altres classes\n_START_PARAGRAPH_\nLa definici\xc3\xb3 de RP diu que la resposta SI sempre \xc3\xa9s correcta i que la resposta NO pot estar equivocada (perqu\xc3\xa8 un problema amb resposta correcta SI de vegades es pot respondre com a NO). En d'altres paraules, mentre els problemes amb resposta correcta NO sempre es responen amb un NO, no es pot confiar en la resposta NO, perqu\xc3\xa8 pot ser err\xc3\xb2nia i respondre amb NO a un problema amb resposta correcta SI. La classe co-RP es defineix de forma similar, excepte que la resposta NO sempre \xc3\xa9s correcte i la resposta SI pot estar equivocada. _NEWLINE_La classe BPP descriu algorismes que poden donar respostes incorrectes tant per problemes SI com NO i, per tant, cont\xc3\xa9 tant RP com no-RP._NEWLINE_La intersecci\xc3\xb3 de RP amb co-RP \xc3\xa9s la classe ZPP. _NEWLINE_La classe P \xc3\xa9s un subconjunt de RP, que \xc3\xa9s un subconjunt de la classe NP. Tamb\xc3\xa9 se sap que P \xc3\xa9s un subconjunt de co-RP que \xc3\xa9s un subconjunt de la classe co-NP. No se sap si aquestes inclusions son estrictes o no._NEWLINE_Es conjectura que P = BPP i llavors es tindria que RP, co-RP i P col\xc2\xb7lapsen i s\xc3\xb3n iguals. Si a m\xc3\xa9s s'assumeix que P \xe2\x89\xa0 NP, llavors es tindria que RP est\xc3\xa0 estrictament continguda dins de NP. _NEWLINE_Tampoc es coneix si RP = co-RP o b\xc3\xa9 si RP \xc3\xa9s un subconjunt de la intersecci\xc3\xb3 de NP i co-NP, tot i que aix\xc3\xb2 seria una implicaci\xc3\xb3 si P = BPP fos cert."